ai4bharat/Pralekha huggingface dataset:
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو103.5 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس10.85کروڑسےزیادہ باقی بچی اورغیر استعمال شدہ خوراکیں موجود ہیں
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے عہدبستہ ہے۔ کووڈ- 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کیاگیا ہے،ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکر ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
.
|
|
ویکسین کی خوراک
|
|
21؍اکتوبر 2021
|
|
سپلائی کی گئی خوراک
|
|
1,03,53,51,045
|
|
بچی ہوئی دستیاب خوراک
|
|
10,85,69,250
بھارت سرکار  اور ریاستی سرکارکے ذریعےبراہ راست خریداری زمرے کے تحت ریاستوں و مرکز کے زیر انتظام علاقوں کو اب تک 103.5 کروڑ سے زیادہ  ٹیکےفراہم کرچکی ہے۔
ریاستوں/ مرکز کے زیر انتظام علاقوں کے پاس ابھی10.85کروڑ سے زیادہ  غیراستعمال شدہ ٹیکے موجود ہیں، جنہیں استعمال میں لایا جانا ہے۔
مواصلات اور اطلاعاتی ٹیکنالوجی کی وزارت
مرکزی کابینہ کو ہندوستان اورجمہوریہ کوریہ کے ذریعہ مشترکہ طریقے سے ڈاک ٹکٹ جاری کئے جانے کے بارے میں واقف کرایاگیا
نئی دہلی ،15؍اپریل :وزیراعظم ، جناب مودی کی صدارت میں ہونے والے مرکزی کابینہ کے اجلاس کو جمہوریہ کوریہ اور ہندوستان کے درمیان طے پانے والی مفاہمتی عرضداشت اوراس پردستخط کئے جانے کی کارروائی سے فروری ، 2019میں واقف کرایا گیا۔
حکومت ہند کی وزارت مواصلات کے محکمہ ڈاک و تاراورجمہوریہ کوریہ کی سرکارکی سائنس اورانفارمیشن ٹکنالوجی کی وزارت  نے ‘‘ کوئن ہرہوانگ اوک آف کوریا’’کے مرکزی خیال پرمشترکہ طورپرسے ایک ڈاک ٹکٹ جاری کئے جانے پراتفاق رائے کا اظہارکیاہے ،یہ ڈاک 2019 کے آخرتک دونوں ملکوں کے درمیان طے پانے والی متفقہ تاریخ پرجاری کئے جائیں گے ۔
وزیراعظم کا دفتر
وزیراعظم نے 2001 پارلیمنٹ حملے کے شہیدوں کو خراج عقیدت پیش کیا
نئی دہلی، 14 دسمبر 2019/ وزیراعظم جناب نریندر مودی نے 2001 پارلیمنٹ حملے کے شہیدوں کو خراج عقیدت پیش کیا۔ وزیراعظم نے کہا کہ ‘‘آج ہم اُن بہادر اہلکاروں کو خراج عقیدت پیش کر رہے ہیں جنھوں نے ہمارے پارلیمنٹ کی حفاظت کرتے ہوئے اپنی جان کی قربانی دی۔ ان کی شہادت کو کبھی فراموش نہیں کیا جائے گا۔ ’’
۔۔۔۔۔۔۔۔۔۔۔
م ن۔ا گ ۔ م ت ح ۔
U-5648
(Visitor Counter : 39
امور خارجہ کی وزارت
کابینہ نے بھارت کی جی 20 صدارت اور جی 20 سکریٹریٹ کے قیام اور عملے کی تیاریوں کو منظوری دی
وزیر اعظم جناب نریندر مودی کی زیر صدارت مرکزی کابینہ نے آج ایک جی 20 سیکرٹریٹ کے قیام اور اس کے رپورٹنگ ڈھانچے کو منظوری دی ہے، جو کہ مجموعی پالیسی فیصلوں اور بھارت کی آئندہ جی 20 صدارت کو چلانے کے لیے درکار انتظامات کے نفاذ کے لیے ذمہ دار ہوں گے۔
بھارت یکم دسمبر 2022 سے 30 نومبر 2023 تک جی 20 کی صدارت سنبھالے گا، جس کا اختتام 2023 میں بھارت میں جی 20 سربراہی کانفرنس کے ساتھ ہوگا۔ جی 20 بین الاقوامی اقتصادی تعاون کا ایک اہم فورم ہے جو عالمی اقتصادی نظم و نسق میں اہم کردار ادا کرتا ہے۔
طریقے کے مطابق بھارت کی جی 20 صدارت کے اہم/ علم/ مواد، تکنیکی، میڈیا، سیکورٹی اور لاجسٹک پہلوؤں سے متعلق کام کو سنبھالنے کے لیے ایک جی 20 سیکرٹریٹ قائم کیا جا رہا ہے۔ اس کا انتظام وزارت خارجہ، وزارت خزانہ اور دیگر متعلقہ وزارتوں/محکموں کے افسران اور عملے اور ڈومین کی معلومات کے ماہرین کے ذریعے کیا جائے گا۔ سیکرٹریٹ فروری 2024 تک کام کرے گا۔
سیکرٹریٹ کی رہنمائی وزیر اعظم کی سربراہی میں ایک اعلیٰ کمیٹی کرے گی، جس میں وزیر خزانہ، وزیر داخلہ، وزیر خارجہ اور جی 20 شیرپا  شامل ہوں گے جو کہ بھارت کی جی 20 صدارت کے لیے مجموعی فراہم کرائیں گے۔ اس کے علاوہ تمام جی 20 تیاریوں کی نگرانی اور ایپکس کمیٹی کو رپورٹ کرنے کے لیے ایک رابطہ کمیٹی بھی قائم کی جائے گی۔ جی 20 سیکرٹریٹ کثیرالجہتی فورموں پر عالمی مسائل پر بھارت کی قیادت کے لیے علم اور مہارت سمیت طویل مدتی صلاحیت کی تعمیر میں تعاون کرے گا۔
۔۔۔۔۔۔۔۔۔۔۔
ش ح۔ا گ ۔ن ا۔
U- 1649
(Visitor Counter : 129
سماجی انصاف اور تفویض اختیارات کی وزارت
غیر سرکاری اداروں کے ذریعے بزرگ شہریوں کے گھروں کا آپریشن
سماجی انصاف اور تفویض اختیارات کی وزارت بزرگ شہریوں کے لیے مربوط پروگرام  کو نافذ کر رہی ہے، جو اٹل وایو ابھیودے یوجنا  کا ایک جزو ہے
بزرگ شہریوں کے گھروں  کو چلانے اور دیکھ بھال کے لیے غیر سرکاری/رضاکارانہ تنظیموں جیسی نافذ کرنے والی ایجنسیوں کو نقدامداد فراہم کی جاتی ہے
سماجی انصاف اور تفویض اختیارات کی وزارت بزرگ شہریوں کے لیے مربوط پروگرام  کو نافذ کر رہی ہے، جو اٹل وایو ابھیودے یوجنا  کا ایک جزو ہے جس کے تحت عمل درآمد کرنے والی ایجنسیوں جیسے غیر سرکاری/رضاکارانہ تنظیموں کو بزرگ شہریوں کے گھروں  کی دیکھ بھال اور چلانے کے لیے نقد امداد فراہم کی جاتی ہے۔
آئی پی ایس آر سی کے تحت بزرگ شہریوں کے گھروں کی کام کی کارکردگی کو بڑھانے کے لیے، درج ذیل اقدامات کیے گئے ہیں:-
- وزارت نے اسکیم کے تحت پروجیکٹوں کی نگرانی کے لیے ایک پروجیکٹ مانیٹرنگ یونٹ  قائم کیا ہے۔
- ان گھروں کو 2020-21 سے احاطے میں کلوز سرکٹ ٹیلی ویژن  کیمرے نصب کرنے کی ضرورت ہے۔
- لاگو کرنے والی تنظیموں کو گھروں کے بارے میں معلومات اور سی سی ٹی وی کیمروں کی لائیو فیڈ کی نمائش کے لیے ویب سائٹس کو برقرار رکھنے کی بھی ضرورت ہے۔
- وزارت خزانہ نے پبلک فنانس مینجمنٹ سسٹم  کا ایکسپینڈیچر ایڈوانسڈ ٹرانسفر  ماڈیول متعارف کرایا ہے جس کے تحت عمل درآمد کرنے والی ایجنسیوں کو اس بات کی عکاسی کرنے کی ضرورت ہے کہ وہ نقد امداد آخر میں کہاں خرچ کر رہے ہیں۔
نقد امداد کے اجراء کا نظام ای-انودان پورٹل پر ضروری معاون دستاویزات کے ساتھ تجاویز کی وصولی کی بنیاد پر ایک مسلسل عمل ہے، جو کہ جنرل مالیاتی قواعد، 2017 میں دی گئی شرائط کے تابع ہے۔
یہ معلومات سماجی انصاف اور تفویض اختیارات کی وزارت کی وزیر مملکت محترمہ پرتیما بھومک نے آج راجیہ سبھا میں ایک تحریری جواب میں دی۔
وزارت اطلاعات ونشریات
ہندوستان مسلسل تیسری مدت کے لیے ایشیا پیسیفک ادارہ برائے نشریاتی ترقی کے صدر کے طور پر دوبارہ منتخب
ایک بے مثال پیش رفت میں، جہاں ہندوستان پہلے ہی ایشیا پیسیفک ادارہ برائے نشریاتی ترقی جنرل کانفرنس کے صدر کے طور پر 2018سے2021 اور 2021سے2023 تک دو مدت کے لیے کام کر چکا ہے، ہندوستان کوباوقار بین الاقوامی تنظیم کی قیادت کے لیے اے آئی بی ڈی جی سی کا تیسری بارلگاتار صدر منتخب کیا گیا ہے۔
مذکورہ کامیابی پر اطلاعات و نشریات کی وزارت کے سیکریٹری نے کہا کہ یہ سنگ میل اے آئی بی ڈی کی تاریخ میں پہلی بار ہوا ہے، جو کہ 50 سال پرانی تنظیم ہے اور یہ پورے ایشیا پیسیفک کے نشریاتی اداروں اور ہندوستان پر دنیا کے اعتماد کو ظاہر کرتا ہے اور یہ بھی کہ ہندوستان راستہ دکھا سکتا ہے اور نشریات کی ایک نئی قدر فراہم کرنے میں رہنمائی کر سکتا ہے۔
اے آئی بی ڈی،جو 1977 میں یونیسکو کے زیر اہتمام قائم ہوا، ایک منفرد علاقائی بین حکومتی تنظیم ہے۔ اس وقت اس کے پاس44 ممالک سے 92 رکن تنظیمیں ہیں، جن میں26 سرکاری اراکینشامل ہیں، جن کی نمائندگی48 نشریاتی حکام ،نشر کنندگان اور 44 ملحقہ  کرتے ہیں۔جس کی نمائندگی ایشیا، بحرالکاہل، یوروپ، افریقہ، عرب ریاستوں اور شمالی امریکہ کے 28 ممالک اور خطوں نے کی ہے۔ ہندوستان اے آئی بی ڈی کے بانی میں ممبران سے ایک ہے اور پرساربھارتی ، جو کہ ہندوستان کی پبلک سروس براڈکاسٹر ہے، حکومت ہند کی وزارت اطلاعات و نشریات کی اے آئی بی ڈی میں نمائندہ ہے۔
ایشیا پیسیفک ادارہ برائے نشریاتی ترقیکی21 ویں جنرل کانفرنس اور اس سے وابستہ میٹنگز 2023  کی صدارت ، اس کے صدر جناب گورو دویدی، سی ای او پرسار بھارتی نے انجام دی اور2اکتوبر سے 4اکتوبر 2023 تک مارشیش کے پورٹ لوئس میں کامیابی کے ساتھ اختتام پذیر ہوئی۔ دو روزہ کانفرنس کا مقصد ایشیا پیسفک خطے میں پالیسی اور وسائل کی ترقی کے ذریعے ایک متحرک اور مربوط الیکٹرانک میڈیا ماحول حاصل کرنا ہے۔
ایک بین الاقوامی نشریاتی ادارے میں اس طرح کے باوقار عہدے پر فائز ہونا نہ صرف ہندوستان اور پرسار بھارتی میں بین الاقوامی میڈیا کے مضبوط اعتماد کی عکاسی کرتا ہے، بلکہ ہندوستان کے لیے نشریات کے میدان میں اسٹریٹیجک کےطور پر مزید سنگ میل حاصل کرنے کی بنیاد بھی رکھتا ہے۔
صحت اور خاندانی بہبود کی وزارت
روایتی طریقہ علاج میں تحقیق
نئی دہلی، 13دسمبر 2019/ صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج لوک سبھا کو بتایا کہ وزارت آیوش کے تحت ایک خودمختار ادارے سینٹرل کونسل فار ریسرچ ان آیورویدک سائنسیز  نے ہمالیہ خطے میں روایتی طریقہ علاج میں تحقیق کو فروغ دینے کی غرض سے 9انسٹی ٹیوٹ/سینٹرس قائم کئے ہیں۔ یہ انسٹی ٹیوٹ اور سینٹر جموں و کشمیر ،لداخ ، ہماچل پردیش ، اتراکھنڈ ، آسام ،اروناچل پردیش ،سکم ، تریپورہ اور ناگالینڈ میں واقع ہیں۔
سی ایس آر اے سی کا نیشنل ریسرچ انسٹی ٹیوٹ آف سووا- رگپا  نام کا ریسرچ انسٹی ٹیوٹ لداخ کے لیہہ میں واقع ہے۔ زیر تبصرہ انسٹی ٹیوٹ نے 3 غضلاتی پروجیکٹ کئے ہیں اور ایک پروجیکٹ ٹرائبل ہیلتھ کیئر ریسرچ پروجیکٹ تھا جو حسب ذیل ہے۔
- سووا-رگپا اور آیوروید میں عام طور پر استعمال ہونے والی جڑی بوٹی کے تصویری رہنمائی سے متعلق ایک پروجیکٹ مکمل کیا ہے۔
- این آر آئی ایس آر، میں سووا-رگپا کی کلاسیکی ترکیب سے متعلق ترتیب اور دستاویز کاری سے متعلق ایک پروجیکٹ مقرر کیا ہے۔
- iii. ہمالیائی علاقوں میں ناپید ہوتے جارہی جڑی بوٹیوں اور بلند ترین علاقوں کے لئے ایلوپیتھی تیار کرنے سے متعلق ایک پروجیکٹ پر کام چل رہا ہے۔
- iv. لیہہ اور کرگل میں سووا-رگپا ہیلتھ سینٹر میں قبائلی ذیلی منصوبے کے تحت قبائلی حفظان صحت ریسرچ پروڈکٹ کو مستحکم کیا جارہا ہے۔
حکومت ہند نے لداخ کے لیہہ میں نیشنل انسٹی ٹیوٹ آف سووا-رگپا کے قیام سے متعلق ایک تجویز کو 20 نومبر 2019 کو منظوری دے دی ہے۔ اس انسٹی ٹیوٹ کی سووا-رگپا کے علم اور بین شعبہ جاتی تحقیق کو فروغ دینے کی ذمہ داری ہے۔
۔۔۔۔۔۔۔۔۔۔
م ن۔ش س ۔ ج۔
U- 5830
(Visitor Counter : 78
وزیراعظم کا دفتر
آسٹریلیا کے ذریعہ بھارت کی کوویکسین کو تسلیم کیے جانے پر وزیر اعظم نے عزت مآب اسکاٹ موریسن کا شکریہ ادا کیا
نئی دہلی، یکم نومبر 2021
آسٹریلیا کے ذریعہ بھارت کی کوویکسین کو تسلیم کیے جانے پر وزیر اعظم جناب نریندر مودی نے آسٹریلیا کے وزیراعظم عزت مآب اسکاٹ موریسن کا شکریہ ادا کیا۔
ایک ٹوئیٹ میں، وزیر اعظم نے کہا؛
’’آسٹریلیا کے ذریعہ بھارت کی کوویکسین کو تسلیم کیے جانے کے لئے، میں اپنے پیارے دوست @ اسکاٹ موریسن ایم پی کا شکریہ ادا کرتا ہوں۔ یہ بھارت ۔ آسٹریلیا کے درمیان، مابعد کووِڈ شراکت داری میں ایک اہم پیش رفت ہے۔‘‘
وزیراعظم کا دفتر
وزیر اعظم نریندر مودی نے ہندوستانی فٹ بال کھلاڑی سُنیل چھیتری کو سب سے زیادہ گول کرنے والے مردوں کے تیسرے سرگرم بین الاقوامی کھلاڑی کے طور پر تسلیم کرنے پر خوشی کا اظہار کیا ہے
وزیر اعظم جناب نریندر مودی نے ہندوستانی فٹ بال کھلاڑی سُنیل چھیتری کو سب سے زیادہ گول کرنے والے مردوں کے تیسرے سرگرم بین الاقوامی کھلاڑی کے طور پر تسلیم کرنے پر خوشی کا اظہار کیا ہے۔
فیفا عالمی کپ کی جانب سے ایک ٹوئیٹ کے جواب میں وزیر اعظم نے ٹوئیٹ کیا:
بہت خوب سُنیل چھیتری جی یہ یقینا ہندوستان میں فٹ بال کی مقبولیت میں اضافہ کرےگا اور اسے فروغ ملے گا ۔
وزیراعظم کا دفتر
وزیراعظم نے کامن ویلتھ گیمس 2022 میں خواتین کے جوڈو مقابلے میں چاندی کا تمغہ جیتنے پر شوشیلا دیوی لکمابم کو مبارکباددی
وزیر اعظم جناب نریندر مودی نے برمنگھم میں کامن ویلتھ گیمس 2022 میں خواتین کے جوڈو مقابلے میں چاندی کا تمغہ جیتنے پر شوشیلا دیوی لکمابم کو مبارکباددی ہے۔
وزیراعظم نے ایک ٹویٹ میں کہا ہے :
‘‘ شوشیلا دیوی لکمابم کی غیرمعمولی کارکردگی سے خوشی ہوئی ہے ۔ چاندی کا تمغہ جیتنے پر انہیں مبارکباد! انہوں نے شاندار قوت اور ہنر مندی کا مظاہرہ کیا ہے۔ ان کی مستقبل کی کوششوں کے لئے نیک خواہشات پیش کرتا ہوں ۔’’
صدر جمہوریہ کا سکریٹریٹ
گارڈ کی تبدیلی کی تقریب اس سنیچر سے صبح 9 بجے سے 10 بجے تک ہوگی
راشٹرپتی بھون کے دالان میں گارڈ کی تبدیلی کی تقریب اس سنیچر  سے صبح 0900 بجے سے 1000 بجے تک ہوگی۔ اس تقریب میں شریک ہونے کی درخواست https://rb.nic.in/rbvisit/rbvisit_cog.aspx پر آن لائن کی جا سکتی ہے۔
جدید اور قابل تجدید توانائی کی وزارت
آئی آر ای ڈی اے کو ملا ’’گرین اورجا ایوارڈ‘‘
انڈین رینوایبل اینرجی ڈیولپمنٹ ایجنسی لمیٹڈ  کو انڈین چیمبر آف کامرس  نے اس سال کا ’’گرین اورجا ایوارڈ‘‘ دیا ہے۔ آئی آر ای ڈی اے کو یہ ایوارڈ قابل تجدید توانائی کے شعبہ میں قائدانہ کردار ادا کرنے والے پبلک فائیننسنگ انسٹی ٹیوشن کے طور پر دیا گیا ہے۔ یہ ایوارڈ آئی آر ای ڈی اے کے چیئرمین اور منیجنگ ڈائریکٹر  جناب پردیپ کمار داس نے بین الاقوامی شمسی اتحاد کے ڈائریکٹر جنرل ڈاکٹر اجے ماتھر سے حاصل کیا۔ اس موقع پر توانائی سے متعلق آئی سی سی قومی ایکسپرٹ کمیٹی کے چیئرمین جناب انل رازدان موجود تھے۔ تقسیم ایوارڈ تقریب کا انعقاد آج ورچول طریقے پر کیا گیا۔
آئی آر ای ڈی اے کو یہ ایوارڈ گرین اینرجی فائیننسنگ کے شعبہ میں اس کے اہم اور ترقیاتی کردار کے لئے دیا گیا ہے۔ آئی آر ای ڈی اے کا انتخاب کرنے کے لئے جیوری کے اراکین کی ستائش کرتے ہوئے جناب داس نے کہا کہ آئی آر ای ڈی اے کی جانب سے یہ ایوارڈ قبول کرتے ہوئے وہ اعزاز محسوس کررہے ہیں۔ یہ ایوارڈ آتم نربھر بھارت کے قابل احترام وزیر اعظم کے تصور کے خطوط پر قابل تجدید توانائی کے شعبے کے فروغ میں ہمارے زبردست تعاون کا اعتراف ہے۔
مزید برآں جناب داس نے توانائی، جدید و قابل تجدید توانائی کے عزت مآب مرکزی وزیر جناب آر کے سنگھ کے تئیں تشکر کا اظہار کیا، جو توانائی اور قابل تجدید توانائی کے شعبہ کی بحیثیت مجموعی ترقی کے لئے تیزی کے ساتھ فیصلہ کرنے کے نکتہ نظر کے ساتھ آئی آر ای ڈی اے کی رہنمائی کرنے اور اسے سہولیات بہم پہنچانے میں انتہائی اہم رول ادا کرتے رہے ہیں۔ انھوں نے ایم این آر ای کے سکریٹری جناب اندو شیکھر چترویدی اور ایم این آر ای کے دیگر اہلکاروں کا کمپنی کو مسلسل تعاون دینے کے لئے شکریہ ادا کیا۔ آئی آر ای ڈی اے کے سی ایم ڈی نے اس ایوارڈ کو سبھی ایریڈنس کے نام معنون کیا جنھوں نے مسلسل سخت محنت کی اور گزشتہ ایک برس کے دوران کووڈ-19 سمیت متعدد چیلنجوں کے باوجود شاندار کارکردگی کے لئے بہترین کوششیں کیں۔
وبائی صورت حال کے باوجود آئی آر ای ڈی اے نے سال 2020-21 کا اختتام مضبوط صورت حال پر کیا اور 8827 کروڑ روپئے کی رقم تقسیم کی جو اس کے سے لے کر دوسری سب سے بڑی رقم ہے۔ اس سے یہ اشارہ ملتا ہے کہ آئی آر ای ڈی اے کے اندر اس آفت کو موقع میں تبدیل کرنے کی صلاحیت ہے۔
اس موقع پر آئی آر ای ڈی اے کے سی ایم ڈی نے کووڈ-19 پہلی اور دوسری لہر پر قابو پانے کے لئے کئے گئے منفرد اقدامات کو بھی اجاگر کیا۔ اس نے ایک شاندار ’کووڈ کیئر رسپانس ٹیم‘ بنائی ہے جو جون 2020 سے مسلسل کووڈ پوزیٹیو ملازمین اور ان کے اہل خانہ کی دیکھ بھال کررہی ہے، جس کا نتیجہ یہ ہے کہ 11 مئی 2021 تک کوئی بھی ایسا ملازم نہیں ہے جو کووڈ سے متاثر ہو یا زیر علاج ہو۔ اس مرحلے پر جب پوری دنیا اس وبا سے نبردآزما ہونے کے لئے جدوجہد کررہی ہے، آئی آر ای ڈی اے نے کامیابی کے ساتھ ایک سرگرم اور بروقت کووڈ بندوبست نقطہ نظر کو اپناکر اپنے ملازمین کے لئے ایک محفوظ اور صحت مند ماحول کو یقینی بنایا ہے۔
جدید و قابل تجدید توانائی کی وزارت کے انتظامی کنٹرول کے تحت آئی آر ای ڈی اے بھارت میں قابل تجدید توانائی  اور توانائی بچت  کے لئے مالی مدد دستیاب کرانے والا واحد مخصوص ادارہ ہے۔ اپنے آغاز سے لے کر کمپنی نے آر ای اور ای ای پروجیکٹوں کے لئے رقم دستیاب کرنے کے لئے بازار تیار کرنے میں اہم رول ادا کیا ہے۔ گزشتہ برسوں میں آئی آر ای ڈی اے نے مجموعی طور پر 96601 روپئے کے قرض کو منظوری دی ہے، 63492 کروڑ روپئے تقسیم کئے ہیں اور آج تک ملک میں 17586 میگاواٹ قابل تجدید توانائی کی صلاحیت کے حصول کے لئے مدد دی ہے۔
خواتین اور بچوں کی ترقیات کی وزارت
خواتین اور بچوں کی بہبود کی وزارت نے ناری شکتی پرسکار 2021 کے لئے نامزدگیاں طلب کیں
خواتین کو اقتصادی اور سماجی اعتبار سے با اختیار بنانے کے میدان میں نمایاں کام انجام دینے کے اعتراف میں یہ ایوارڈ دیا جانا ہے
آن لائن درخواستیں ؍ نامزدگیاں 31؍ جنوری 2022 تک جاری ہیں
خواتین اور بچوں کی بہبود کی وزارت نے ناری شکتی پرسکار 2021 کے لئے نامزدگیاں طلب کی ہیں۔ درخواستیں ؍ نامزدگیاں صرف آن لائن طریقے سے موصول کی جائیں گی اور انہیں پورٹل www.awards.gov.in.پر فائل کیا جا سکتا ہے۔ 31؍ جنوری 2022 تک موصول تمام درخوستوں ؍ نامزدگیوں کو ناری شکتی پرسکار 2021 کے لئے قابل غور مانا جائے گا۔
یہ ایوارڈ خواتین کو اقتصادی اور سماجی میدان میں بااختیار بنانے کے لئے نمایاں کام انجام دینے والوں کی جذبات کے اعتراف میں دیا جاتا ہے۔ ناری شکتی پرسکار 2021 8 مارچ 2022 کو بین الاقوامی یوم خواتین کے موقع پر خواتین اور بچوں کی بہبود کی وزارت کی جانب سے پیش کیا جائے گا۔
ناری شکتی پرسکار کے لئے اہلیت کے معیار اور دیگر تفصیلات کے لئے https://wcd.nic.in/acts/guidelines-nari-shakti-puraskar-2021-onwards
پر دیکھیں۔
خواتین اور بچوں کی بہبود کی وزارت ہر سال ناری شکتی پرسکار ایسے افراد اور اداروں کو دیتی ہے، جو خواتین کو بااختیار بنانے کے کاز میں سرگرم ہیں۔ خاص طور سے پسماندہ طبقوں کی خواتین کے لئے کام کرتے ہیں۔ ایوارڈ میں ایک سند اور یہ ایوارڈ یافتہ شخص یا ادارے کے لئے 2 لاکھ روپے شامل ہیں۔
یہ ایوارڈز تمام افراد اور تمام اداروں کے لئے کھلے ہوئے ہیں۔ زیادہ سے زیادہ ایوارڈ  15 ہو سکتے ہیں۔ تاہم زیادہ سے زیادہ تعداد کے بارے میں کوئی بھی حتمی فیصلہ سلیکشن کمیٹی، خواتین اور بچوں کی وزارت میں وزیر کی سربراہی میں کرتی ہے۔
خود اپنے کو ایوارڈ کے لئے پیش کرنا یا کسی کی سفارش کرنا، دونوں قابل غور ہیں۔ سلیکشن کمیٹی خود اپنے طور پر کسی ٹھوس جواز کی بنیاد پر کسی فرد یا ادارے کی سفارش کر سکتی ہے۔
خواتین اور بچوں کی بہبود کی وزارت میں جو ائنٹ سکریٹری کی سطح کا کوئی افسر اسکریننگ کمیٹی کی سربراہی کرتا ہے۔ جہاں ایوارڈ کے لئے درخواستوں اور نامزدگیوں کی جانچ پڑتال کے بعد نام منتخب کئے جاتے ہیں۔ انعام یافتگان کے ناموں کا حتمی فیصلہ ایک سلیکشن کمیٹی کرتی ہے، جس میں خواتین اور بچوں کی بہبود کے وزیر سربراہ ہوتے ہیں اور اسکریننگ کمیٹی کی سفارشات کی بنیاد پر ایوارڈ کا فیصلہ کیا جاتا ہے۔
سٹرک ٹرانسپورٹ اور شاہراہوں کی وزارت
بی ایس ۔VI ضابطے کی حامل گاڑیوں کی فروخت
نئی دہلی ، 09دسمبر :سڑک نقل وحمل اورشاہراہوں کے مرکزی جناب نتن گڈکری نے آج راجیہ سبھامیں ایک سوال کے تحریری جواب میں اطلاع فراہم کی کہ حکومت نے جی ایس آر889 ، مورخہ 16ستمبر ، 2016 کے ذریعہ ملک بھرمیں یکم اپریل ، 2020سے گاڑیوں کے لئے بی ایس VI-کے ضابطے کولازمی قراردیاہے تاکہ ملک بھرمیں آلودگی پر قابوپایاجاسکے ۔
سڑک نقل اورشاہراہوں کی وزارت نے جی ایس آر178 مورخہ 20فروری ، 2018 کے ذریعہ نوٹیفائی کیاتھا کہ یکم اپریل ، 2020کی تاریخ سے قبل کی نئی مینوفیکچرنگ کی گئی نئی موٹرگاڑیوں جس میں دھوئیں کے اخراج کے معیاربھارت اسٹیج VI تصدیق ہوگی انھیں 30جون ، 2020کے بعد رجسٹریشن نہیں دیاجائے گا۔ اسی طرح ایم اوراین زمرو ںکی نئی موٹرگاڑیوں جس کی مینوفیکچرنگ یکم اپریل ، 2020سے قبل کی گئی ہو اورجس میں دھوئین کے اخراج کے معیارات بھارت اسٹیج VI- اور کو گاڑیاں ڈرائیونگ میں ٹھوس ہوں گی انھیں بھی 30ستمبر 2020کے بعد رجسٹریشن نہیں دیاجائے گا۔ تاہم سپریم نے اپنے حکم نامہ بتاریخ 24اکتوبر ، 2018 کے ذریعہ ہدایت دی تھی کہ کوئی بھی نئی موٹرگاڑی جس میں دھوئیں کے اخراج کے معیاربھارت کے اسٹیج VI- کی تصدیق ہواوروہ ٹھوس ہو اسے پورے ملک میں یکم اپریل 2020سے رجسٹریش نہیں ملے گا۔
وزارتِ تعلیم
دِکشا پلیٹ فارم
ڈجیٹل آن لائن تعلیم کے لئے وزارتِ تعلیم کی پہل دِکشا  ایک ایسی پہل ہے، جس میں پہلی سے بارہویں تک کے طلباء اور اساتذہ کے لئے 33 بھارتی زبانوں میں کیو آر کوڈ والی درسی کتابیں اور مختلف خصوصی ای – مواد موجود ہے ۔ دِکشا پر 35 ریاستوں اور مرکز کے زیر انتظام علاقوں کے مساوی اپنے کورس ہیں ، جو این سی ای آر ٹی ، سی بی ایس ای اور این آئی او ایس کی طرح ہیں ۔ 14 جولائی ، 2022 ء کو دِکشا کے استعمال سے متعلق اعداد و شمار مندرجہ ذیل ہیں:
- دِکشا پر کل آموزشی اجلاس – 495 کروڑ سے زیادہ ۔
- دِکشا پر کل آموزشی منٹ – 5759 کروڑ منٹ سے زیادہ ۔
- یکم مارچ ، 2020 ء سے دکشا پر پیج ہٹس کی تعداد – 3813 کروڑ سے زیادہ ۔
- ریاستوں / مرکز کے زیر انتظام علاقوں اور این سی ای آر ٹی کے ذریعے 6477 اینرجائز درسی کتب تیار کی گئیں ۔
- اب تک دِکشا پر 291168 ای کنٹنٹ لائیو ہیں ۔
ٹیچروں اور اسکول کے سربراہوں کی صلاحیتوں کو فروغ دینے کے لئے دکشا کے ذریعے کئی آن لائن کورسز پیش کئے جاتے ہیں۔ این سی ای آر ٹی نشٹھا  فراہم کئے جا رہے ہیں ۔
آج تک دکشا پر مختلف کورسز میں مختلف ریاستوں اور مرکز کے زیر انتظام علاقوں کی طرف سے پیش کردہ کورسز بشمول مختلف مراکز میں 15 کروڑ اندراج ہو چکے ہیں۔ اس میں اساتذہ، طلباء، والدین اور دیگر فریقین شامل ہیں جیسا کہ  میں ذکر کردہ کورسز کے مطابق، ان 15 کروڑ میں سے 47 لاکھ سے زیادہ اساتذہ ایسے ہیں ، جنہوں نے نشٹھا اور مسلسل پیشہ ورانہ ترقی  کورسز سے براہ راست دکشا پلیٹ فارم کے ذریعے فائدہ حاصل کیا ہے۔
14 جولائی ، 2022 ء تک دکشا پر 291168 ای مواد موجود تھے ۔ سردست کیو آر کوڈ والی دستیاب درسی کتابوں کی تعداد 6477 ہیں ۔
این سی ای آر ٹی نے اساتذہ کی قابلیت کو بڑھانے اور انہیں ڈیجیٹل ٹیچر بننے کے قابل بنانے کے لئے کئی دیگر اقدامات بھی کئے ہیں۔ این سی ای آر ٹی نے ایک ویبینار سیریز شروع کی ، جس میں اساتذہ، طلباء اور دیگر فریقین کو مختلف آئی سی ٹی ٹولز، قومی سطح پر ڈیجیٹل اقدامات، تعلیمی ٹیکنالوجی، سائبر سیفٹی اور سیکورٹی میں ابھرتے ہوئے رجحانات پر توجہ دی گئی ہے ۔ اب تک ، تدریس و آموزش اور تجزیے کے لئے آئی سی ٹی ٹولز پر ہر ایک کے لئے 625 گھنٹے کے اجلاس کئے گئے ہیں ۔ آسان حوالہ جات کے لئے ایک رپوزٹری بھی قائم کی گئی ہے ، جس کے لئے https://ciet.nic.in/pages.php?id=webinar&ln=en پر رجوع کیا جا سکتا ہے ۔
آن لائن کلاسز ایجوکیشن ٹیکنالوجی  اور انفارمیشن اینڈ کمیونیکیشن ٹیکنالوجی  سے متعلق شعبوں میں منعقد کی جا رہی ہیں۔ اس طرح کی تقریباً 11 تربیت کا اہتمام کیا گیا ہے۔ ان تربیتی نشستوں سے 3 لاکھ سے زیادہ اساتذہ مستفید ہوئے ہیں۔ آسان حوالہ کے لئے ایک رپوزٹری بھی قائم کی گئی ہے ، جس پر https://ciet.nic.in/workshop-training.php?&ln=en رجوع کیا جا سکتا ہے ۔
ریاستی وسائل کے گروپس  کی تربیت تمام 36 ریاستوں/ مرکز کے زیر انتظام علاقوں میں مرحلہ وار طریقے سے منعقد کی گئی ہے تاکہ دکشا میں وسائل کے استعمال کی مہارت کو فروغ دیا جا سکے اور ساتھ ہی معیاری ڈیجیٹل مواد تیار کیا جا سکے اور دکشا پر تقسیم کیا جا سکے۔ 36 ریاستوں/ مرکز کے زیر انتظام علاقوں میں تقریباً 720 اسٹیٹ ریسورس پرسن  کو تربیت دی گئی ہے ۔ سال 20-2020 ء کے دوران تقریباً 770 ایس آر پی کو دو مرحلوں میں آن لائن ٹریننگ کے ذریعے تربیت دی گئی اور 22-2021 ء کے دوران تقریباً 643 ایس آر پی کو چار مرحلوں میں آن لائن تربیت دی گئی۔
یہ معلومات تعلیم کی مرکزی وزیر مملکت محترمہ انا ّپورنا دیوی نے آج لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8126
(Visitor Counter : 80
بندرگاہوں، جہاز رانی اور آبی راستوں کی وزارت
سمندری بنیادی ڈھانچے کی بہتری
'ایکٹ ایسٹ پالیسی' کا مقصد ہندوستان کے پڑوس میں شمال مشرقی خطے کی ریاست کو بہتر کنیکٹیویٹی فراہم کرتے ہوئے اقتصادی تعاون، ثقافتی تعلقات کو فروغ دینا اور ایشیا بحرالکاہل خطے کے ممالک کے ساتھ اسٹریٹجک تعلقات کو فروغ دینا ہے۔ رابطے اور خوشحالی کے لیے دریاؤں کی اہمیت کو تسلیم کرتے ہوئے، شمال مشرق میں 20 دریاؤں کو قومی آبی گزرگاہوں کے ایکٹ، 2016 کے تحت قومی آبی گزرگاہوں کے طور پر قرار دیا گیا۔ تجارت کی توسیع کی حکمت عملیوں کو بڑھانے کے لیے شمال مشرقی خطے کے اندر آبی گزرگاہوں کے رابطے کو بہتر بنانے کے لیے، حکومت نے 1126 کروڑ روپے کی کل لاگت سے 05 پروجیکٹوں کو منظوری دی۔ شمال مشرقی خطے  میں قومی آبی گزرگاہوں پر اندرون ملک آبی نقل و حمل  کے بنیادی ڈھانچے کی ترقی کے لئے آئی ڈبلیو ٹی منصوبوں کی تفصیلات منسلک ہیں [ضمیمہ-1]
اس کے علاوہ ، ساگرمالا پروگرام بندرگاہوں، جہاز رانی اور آبی گزرگاہوں کی وزارت کا ایک اہم پروگرام ہے جس میں ہندوستان کی 7,500 کلومیٹر طویل ساحلی پٹی، 14,500 کلومیٹر ممکنہ طور پر بحری آبی گزرگاہوں اور کلیدی بین الاقوامی سمندری تجارتی راستوں پر اسٹریٹجک مقام کو استعمال کرتے ہوئے ملک میں بندرگاہ کی قیادت میں ترقی کو فروغ دیا جا سکتا ہے۔ ساگرمالا پروگرام کے ایک حصے کے طور پر ہندوستان کے مشرقی ساحل میں تقریباً 2.55 لاکھ کروڑ روپے کی تخمینہ لاگت سے 400 سے زیادہ پروجیکٹوں کی نشاندہی کی گئی ہے۔ ساگرمالا پروجیکٹس میں مختلف زمروں کے پروجیکٹ شامل ہیں جیسے موجودہ بندرگاہوں اور ٹرمینلز کی جدید کاری، نئی بندرگاہیں، ٹرمینلز، رو رو اور ٹورزم جیٹیز ، بندرگاہ کے رابطے میں اضافہ، اندرون ملک آبی گزرگاہیں، لائٹ ہاؤس ٹورزم ، بندرگاہ کے ارد گرد صنعت کاری، مہارت کی ترقی، ٹیکنالوجی مراکز وغیرہ۔
علاقائی روابط کے اقدامات پر خصوصی توجہ مرکوز کی گئی ہے جو علاقائی ترقی اور ترقی کے لیے طاقت کے ضوابط کے طور پر کام کرتے ہیں جبکہ لوگوں سے لوگوں کے رابطوں کو بڑھاتے ہیں اور اقتصادی تعاون کو بڑھاتے ہیں۔ وشاکھاپٹنم کی بندرگاہ اور کولکاتہ میں ایس پی ایم کے بندرگاہ کو نیپال کے ایگزم کارگو کی ٹرانزٹ ضرورت کو پورا کرنے کے لیے گیٹ وے پورٹ کو مطلع کیا گیا ہے۔ مشرقی ساحل پر، بنگلہ دیش نے وشاکھاپٹنم پورٹ کو مقام اور کنیکٹیویٹی فوائد کے پیش نظر اپنے کنٹینر کارگو کے لیے 'ٹرانشپمنٹ پورٹ آف کال' کے طور پر مطلع کیا ہے۔ ان لینڈ واٹر ویز اتھارٹی آف انڈیا  نے پڑوسی ممالک جیسے میانمار اور بنگلہ دیش کے ساتھ شمال مشرقی ریاستوں کے رابطے کے لیے پروجیکٹ شروع کیے ہیں۔
ضمیمہ ایک
|
|
نمبر شمار
|
|
پروجیکٹ
|
|
لاگت 
|
|
1.
|
|
آسام میں این ڈبلیو -2  کی جامع ترقی
|
|
474
|
|
2.
|
|
آسام میں این ڈبلیو -2 سے قومی شاہراہ - 27 پر پانڈو پورٹ تک متبادل سڑک کی تعمیر کو جنوری 2023 میں منظوری دی گئی
|
|
180
|
|
3.
|
|
ڈی آئی بی نے آسام میں این ڈبلیو- 2 سے قومی شاہراہ -27 پر پانڈو میں جہاز کی مرمت کی سہولت کی تعمیر کے تجویز کردہ منصوبے
|
|
208
|
|
4.
|
|
این ڈبلیو -16  اور ہند-بنگلہ دیش روٹ کے ہندوستانی حصے کی جامع ترقی
|
|
148
|
|
5.
|
|
آسام میں این ڈبلیو-31  اور این ڈبلیو-57  کی ترقی
|
|
116
یہ معلومات بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے راجیہ سبھا میں ایک تحریری جواب میں دی۔